b'\n_START_ARTICLE_\nHenrik Zde\xc5\xa1ar (u\xc4\x8ditelj)\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8danem u\xc4\x8ditelji\xc5\xa1\xc4\x8du v Ljubljani (1925) je pou\xc4\x8deval na osnovnih \xc5\xa1olah v Zgornjih Gorjah, Lo\xc5\xa1kem Potoku in \xc5\xa0entjan\xc5\xbeu pri Sevnici. Zaradi sodelovanja v NOB je bil leta 1942 interniran v tabori\xc5\xa1\xc4\x8du na Rabu. Po kapitulaciji Italije 1943 je bil med drugim \xc5\xa1olski nadzornik za Slovensko Primorje, kjer je organiziral \xc5\xa1olstvo, skrbel za pedago\xc5\xa1ki tisk in pedago\xc5\xa1ke te\xc4\x8daje. Po osvoboditvi je delal na Ministrstvu za prosveto LRS (1955-1960). Pisal je \xc4\x8dlanke o \xc5\xa1olski problematiki, u\xc4\x8diteljskem izobra\xc5\xbeevanju in organizaciji \xc5\xa1ol na Primorskem v \xc4\x8dasu NOB. Prejel je \xc5\xbdagarjevo nagrado.'